 Waranacadde waxa uu ka hadlay dhacdooyin waddanka ka jiray intii uu maqnaa Waxaan aad iyo aad ugu xumahay intii aan maqnaa inay waxoogaa yar oo qardoofooyin ahi ay jireen, wax-yaabahaasina waa wax-yaabaha halista ku ah jiritaanka iyo wadda jirka ummadda Somaliland, markaa waxaan jecelay in aan halkan uga baaqo, Somaliland waxay ku soo nabad iyo caano maashay isku tanaasul is jecayl iyo in la isku dabciyo dunta, taa waxaan leeyahay reer Somaliland oo aan ugu baaqayo inay halkoodii iyo wada jirkoodii ay ku adkaystaan oo aan duufaanada dabaylaha ee khaas ahaan aynu ka dhaxalnay doorashadii ugu dambaysay aanay ruxin shacabka reer Somaliland ee waddada dheer ee qarfada ah soo maray, maantana urinaya neecowdii horumarka iyo dowladnimada. 